CELEX: 52020PC0471
Language: lv
Date: 2020-08-24
Title: Priekšlikums PADOMES ĪSTENOŠANAS LĒMUMS, ar ko Beļģijai saskaņā ar Padomes Regulu (ES) 2020/672 piešķir pagaidu atbalstu, lai mazinātu bezdarba risku ārkārtas situācijā pēc Covid-19 uzliesmojuma

EIROPAS KOMISIJA
            Briselē, 24.8.2020
            COM(2020) 471 final
            2020/0225(NLE)
            Priekšlikums
            PADOMES ĪSTENOŠANAS LĒMUMS,
            ar ko Beļģijai saskaņā ar Padomes Regulu (ES) 2020/672 piešķir pagaidu atbalstu, lai mazinātu bezdarba risku ārkārtas situācijā pēc Covid-19 uzliesmojuma
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Padomes Regulā (ES) 2020/672 (“SURE regula”) ir noteikts tiesiskais regulējums Savienības finansiālās palīdzības sniegšanai dalībvalstīm, kurās ir vai kurām draud nopietni ekonomikas traucējumi, ko izraisījis Covid-19 uzliesmojums. Atbalsts saskaņā ar SURE galvenokārt paredzēts, lai finansētu saīsināta darba laika shēmas vai līdzīgus pasākumus, kuru mērķis ir aizsargāt darba ņēmējus un pašnodarbinātas personas un tādējādi samazināt bezdarbu un ienākumu zudumu, un kā papildu finansējums dažiem ar veselību saistītiem pasākumiem, jo īpaši darba vietā.
            
            
               Beļģija 2020. gada 7. augustā lūdza Savienības finansiālo palīdzību saskaņā ar SURE regulu. Saskaņā ar SURE regulas 6. panta 2. punktu Komisija ir apspriedusies ar Beļģijas iestādēm, lai pārbaudītu, vai pēkšņi un būtiski pieaug faktiskie un plānotie izdevumi, kas tieši saistīti ar pagaidu bezdarba shēmu, ienākumu aizvietojumu pašnodarbinātām personām saistībā ar Covid-19, Covid-19 bērna kopšanas atvaļinājumu, vairākām reģionālām ienākumu atbalsta shēmām un reģionāliem ar veselību saistītiem pasākumiem, ko izraisījusi Covid-19 pandēmija. Tas jo īpaši attiecas uz:
            
            
               1)pagaidu bezdarba shēmu "chômage temporaire/tijdelijke werkloosheid", kas nodrošina kompensāciju darbiniekiem, kuru darbs ir samazināts vai apturēts samazinātas darba slodzes vai valdības noteikto sociālās distancēšanās pasākumu dēļ. Pagaidu bezdarba shēma pastāvēja pirms Covid-19 pandēmijas, bet prasības par piekļuvi shēmai tika pielāgotas saistībā ar Covid-19 un tika atvieglota pieteikšanās procedūra. Turklāt pagaidu bezdarba pabalsts tika palielināts no 65 % līdz 70 % no dienas vidējās algas (nepārsniedzot 2754,76 EUR bruto mēnesī). Turklāt tika ieviesta dienas piemaksa 5,36 EUR apmērā;
            
            
               2)esošo ienākumu aizvietojuma shēmu pašnodarbinātām personām - “pārvarēšanas tiesības” (“Droit passerelle/ Overbruggingsrecht”), kura tika paplašināta, ieviešot “Covid-19 pārvarēšanas tiesības”. Tas ir pabalsts, ko piešķir, ja valdības noteiktie sociālās distancēšanās pasākumi izraisa pilnīgu vai daļēju pašnodarbinātās personas darbību pārtraukšanu vai brīvprātīgu pārtraukšanu vismaz septiņas secīgas kalendārās dienas mēneša laikā. Sākot ar 2020. gada jūniju, pabalsts ir paredzēts pašnodarbinātām personām, kas atsākušas darbību, bet joprojām saskaras ar apgrozījuma samazinājumu salīdzinājumā ar 2019. gadu. Pašnodarbinātas personas, kas vēl nevar atsākt darbību, joprojām var saņemt pabalstu, bet tām ir jāpierāda, ka tas ir Covid-19 ierobežojumu dēļ; 
            
            
               3)Covid-19 bērna kopšanas atvaļinājumu, kas ir īpašs bērna kopšanas atvaļinājums, kurš neietekmē tiesības uz parasto bērna kopšanas atvaļinājumu un ļauj vecākiem laikā no 2020. gada maija līdz septembrim izmantot atvaļinājumu, lai sniegtu papildu aprūpi saviem bērniem, saņemot lielāku pabalstu nekā parastā bērna kopšanas atvaļinājuma laikā; 
            
            
               4)vairākām reģionālām shēmām, kas nodrošina ienākumu atbalstu pašnodarbinātām personām, vienas personas sabiedrībām un cita veida darbiniekiem, kuri nav tiesīgi saņemt cita veida ienākumu atbalstu. Jo īpaši kompensācijas prēmija uzņēmumiem un uzņēmējiem Briseles galvaspilsētas reģionā, traucējumu, kompensācijas un atbalsta prēmija Flandrijā un kompensācijas prēmija par uzņēmuma slēgšanu Valonijā sniedz vispārēju vienreizēju atbalstu uzņēmumiem un pašnodarbinātām personām, kurām bija jāpārtrauc darbība Covid-19 dēļ vai kuru apgrozījums ievērojami samazinājās. Citi pasākumi (kompensācijas prēmija periodiska darba veicējiem Briseles galvaspilsētas reģionā, bērnudārzu subsīdija un subsīdijas kultūras darbiniekiem franču kopienā, apmācības pasākumi Valonijā, kultūras darbinieku un pašnodarbināto personu subsīdija un tūrisma operatoru subsīdija vāciski runājošajā kopienā) ir vērsti uz pašnodarbinātām personām un darba ņēmējiem, kuri nekvalificējas pagaidu bezdarba shēmai konkrētās nozarēs (kultūras un aprūpes nozare, apmācības pasākumi);
            
            
               5)pasākumiem saistībā ar veselību vāciski runājošajā kopienā, tostarp mācību pasākumiem higiēnas jomā, aizsardzības materiālu nodrošināšanu dzīvokļu un aprūpes centriem, slimnīcām un medicīnas pakalpojumu sniedzējiem un informācijas kampaņām.
            
            
               Beļģija sniedza Komisijai attiecīgo informāciju. 
            
            
               Ņemot vērā pieejamos pierādījumus, Komisija ierosina Padomei pieņemt īstenošanas lēmumu par finansiālas palīdzības piešķiršanu Beļģijai saskaņā ar SURE regulu, lai atbalstītu minētos pasākumus.
            
            
               •Saskanība ar esošajiem rīcībpolitikas noteikumiem konkrētajā rīcībpolitikas jomā
            
            
               
                  Šis priekšlikums pilnībā atbilst Padomes Regulai (ES) 2020/672, saskaņā ar kuru priekšlikums ir iesniegts.
               
               
                  Šis priekšlikums papildina citu Savienības tiesību instrumentu, ar ko sniedz atbalstu dalībvalstīm ārkārtas situācijās, proti, Padomes Regulu (EK) Nr. 2012/2002 (2002. gada 11. novembris), ar ko izveido Eiropas Savienības Solidaritātes fondu (ESSF) (“Regula (EK) Nr. 2012/2002”). Eiropas Parlamenta un Padomes Regula (ES) 2020/461, ar ko groza minēto instrumentu, lai paplašinātu tā tvērumu, iekļaujot tajā nozīmīgas ārkārtas situācijas sabiedrības veselības jomā un nosakot konkrētas darbības, par kurām var saņemt finansējumu, tika pieņemta 30. martā. 
               
            
            
               •Saskanība ar citām Savienības rīcībpolitikām
            
            
               
                  Priekšlikums ir daļa no to pasākumu klāsta, kuri izstrādāti, reaģējot uz pašreizējo Covid-19 pandēmiju, piemēram, Investīciju iniciatīva reaģēšanai uz koronavīrusu, un tas papildina citus instrumentus, kas atbalsta nodarbinātību, piemēram, Eiropas Sociālo fondu un Eiropas Stratēģisko investīciju fondu (ESIF)/programmu InvestEU. Izmantojot aizņēmumus un aizdevumus šajā konkrētajā Covid-19 uzliesmojuma gadījumā, lai atbalstītu dalībvalstis, šis priekšlikums kalpo par otro aizsardzības līniju, lai finansētu saīsināta darba laika shēmas un līdzīgus pasākumus, palīdzot aizsargāt darbvietas un līdz ar to darbiniekus un pašnodarbinātās personas pret bezdarba risku. 
               
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
         
         
            
               
                  Šā instrumenta juridiskais pamats ir Padomes Regula (ES) 2020/672.  
               
            
            
               •Subsidiaritāte (neekskluzīvas kompetences gadījumā) 
            
            
               
                  Priekšlikumu pieņem pēc dalībvalsts lūguma, un tas apliecina Eiropas solidaritāti, sniedzot Savienības finansiālo palīdzību pagaidu aizdevumu veidā dalībvalstij, kuru skāris Covid-19 uzliesmojums. Šī finansiālā palīdzība kā otrā aizsardzības līnija palīdz pagaidu kārtā finansēt valdību palielinātos publiskos izdevumus saīsināta darba laika shēmu un līdzīgu pasākumu jomā, lai palīdzētu tām aizsargāt darbvietas un līdz ar to darbiniekus un pašnodarbinātās personas pret bezdarba un ienākumu zaudēšanas risku.
               
               
                  Šāds atbalsts palīdzēs skartajiem iedzīvotājiem un mazinās pašreizējās Covid-19 krīzes tiešo sociālo un ekonomisko ietekmi. 
               
            
            
               •Proporcionalitāte
            
            
               
                  Priekšlikums ir saskaņā ar proporcionalitātes principu. Tas nepārsniedz instrumenta mērķu sasniegšanai nepieciešamo. 
               
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Apspriešanās ar ieinteresētajām personām
            
            
               
                  Tā kā priekšlikums ir sagatavots steidzami, lai Padome to varētu pieņemt savlaicīgi, apspriešanās ar ieinteresētajām personām nav notikusi.
               
            
            
               •Ietekmes novērtējums
            
            
               
                  Priekšlikuma steidzamības dēļ ietekmes novērtējums nav veikts.
               
            
            
               4.IETEKME UZ BUDŽETU
            
            
               
                  Komisijai vajadzētu būt iespējai slēgt līgumus par aizņēmumiem finanšu tirgos, lai tos tālāk aizdotu dalībvalstij, kas lūdz finansiālu palīdzību saskaņā ar SURE instrumentu. 
               
            
            
               Papildus dalībvalstu garantiju sniegšanai regulējumā ir iestrādāti arī citi aizsardzības pasākumi, lai nodrošinātu shēmas finansiālo stabilitāti:
            
            
               ·stingra un piesardzīga pieeja finanšu pārvaldībai;
            
            
               ·aizdevumu portfeļa izveide, kas ierobežo koncentrācijas risku, ikgadējos riska darījumus un pārmērīgus riska darījumus atsevišķās dalībvalstīs, vienlaikus nodrošinot pietiekamus resursus tām dalībvalstīm, kurām tas visvairāk nepieciešams, un 
            
            
               ·iespējas refinansēt parādu.
            
            
               2020/0225 (NLE)
            
            
               Priekšlikums
            
            
               PADOMES ĪSTENOŠANAS LĒMUMS,
            
         
         
            
               ar ko Beļģijai saskaņā ar Padomes Regulu (ES) 2020/672 piešķir pagaidu atbalstu, lai mazinātu bezdarba risku ārkārtas situācijā pēc Covid-19 uzliesmojuma
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību, 
            
            
               ņemot vērā Padomes Regulu (ES) 2020/672 (2020. gada 19. maijs), ar ko izveido Eiropas pagaidu atbalsta instrumentu bezdarba risku mazināšanai ārkārtas situācijā (SURE) pēc Covid-19 uzliesmojuma
                  1
               , un jo īpaši tās 6. panta 1. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Beļģija 2020. gada 7. augustā lūdza Savienības finansiālo palīdzību, lai papildinātu valsts centienus novērst Covid-19 uzliesmojuma ietekmi un tā sociālekonomiskās sekas darba ņēmējiem. 
            
            
               (2)Paredzams, ka Covid-19 uzliesmojums un Beļģijas īstenotie ārkārtas pasākumi slimības uzliesmojuma un tā sociālekonomiskās un ar veselību saistītās ietekmes ierobežošanai dramatiski ietekmēs publiskās finanses. Saskaņā ar Komisijas 2020. gada pavasara prognozi bija sagaidāms, ka Beļģijas vispārējās valdības budžeta deficīts un parāds līdz 2020. gada beigām būs attiecīgi 8,9 % un 113,8 % no iekšzemes kopprodukta (IKP). Saskaņā ar Komisijas 2020. gada vasaras starpposma prognozi tiek prognozēts, ka Beļģijas IKP 2020. gadā samazināsies par 8,8 %. 
            
            
               (3)Covid-19 uzliesmojums ir imobilizējis būtisku darbaspēka daļu Beļģijā. Tas ir izraisījis pēkšņu un būtisku Beļģijas publisko izdevumu pieaugumu saistībā ar pagaidu bezdarba shēmu “chômage temporaire/tijdelijke werkloosheid“, ienākumu aizvietojumu pašnodarbinātām personām saistībā ar Covid-19 – “Covid-19 pārvarēšanas tiesības”, Covid-19 bērna kopšanas atvaļinājumu un vairākām reģionālām ienākumu atbalsta shēmām un reģionāliem sabiedrības veselības atbalsta pasākumiem, kā izklāstīts 4.–8. apsvērumā. 
            
            
               (4)Ar “Arrêté royal du 30 mars 2020”
                  2
               , kā minēts Beļģijas 2020. gada 7. augusta pieteikumā, pagaidu bezdarba shēma "chômage temporaire/tijdelijke werkloosheid" tika pielāgota Covid-19 un nodrošina kompensāciju darbiniekiem, kuru darbs ir samazināts vai apturēts samazinātas darba slodzes vai valdības noteikto sociālās distancēšanās pasākumu dēļ. Pagaidu bezdarba shēma pastāvēja pirms Covid-19 pandēmijas, bet prasības par piekļuvi shēmai tika pielāgotas saistībā ar Covid-19 un tika atvieglota pieteikšanās procedūra. Turklāt pagaidu bezdarba pabalsts tika palielināts no 65 % līdz 70 % no dienas vidējās algas (nepārsniedzot 2754,76 EUR bruto mēnesī). Turklāt tika ieviesta dienas piemaksa 5,36 EUR apmērā;
            
            
               (5)Ar “Loi du 23 mars 2020”
                  3
               , kā minēts Beļģijas 2020. gada 7. augusta pieteikumā, tika paplašināta esošā ienākumu aizvietojuma shēma pašnodarbinātām personām - “pārvarēšanas tiesības” (“Droit passerelle/ Overbruggingsrecht”), ieviešot “Covid-19 pārvarēšanas tiesības”. Tas ir pabalsts, ko piešķir, ja valdības noteiktie sociālās distancēšanās pasākumi izraisa pilnīgu vai daļēju pašnodarbinātās personas darbību pārtraukšanu vai brīvprātīgu pārtraukšanu vismaz septiņas secīgas kalendārās dienas mēneša laikā. Sākot ar 2020. gada jūniju, pabalsts ir paredzēts pašnodarbinātām personām, kas atsākušas darbību, bet joprojām saskaras ar apgrozījuma samazinājumu salīdzinājumā ar 2019. gadu. Pašnodarbinātas personas, kas vēl nevar atsākt darbību, joprojām var saņemt pabalstu, bet tām ir jāpierāda, ka tas ir Covid-19 ierobežojumu dēļ; 
            
            
               (6)Ar “Arrêté royal du 13 mai 2020 n° 23”
                  4
               , kā minēts Beļģijas 2020. gada 7. augusta pieteikumā, tika ieviests Covid-19 bērna kopšanas atvaļinājums, kas ir īpašs bērna kopšanas atvaļinājums, kurš neietekmē tiesības uz parasto bērna kopšanas atvaļinājumu un ļauj vecākiem laikā no 2020. gada maija līdz septembrim izmantot atvaļinājumu, lai sniegtu papildu aprūpi saviem bērniem, saņemot lielāku pabalstu nekā parastā bērna kopšanas atvaļinājuma laikā. Covid-19 bērna kopšanas atvaļinājumu var uzskatīt par pasākumu, kas ir līdzīgs Regulā (ES) 2020/672 minētajām saīsināta darba laika shēmām, jo tas nodrošina ienākumu atbalstu darba ņēmējiem un palīdz saglabāt darbvietas, novēršot to, ka vecāki, kuriem skolas slēgšanas laikā ir jārūpējas par saviem bērniem, izbeidz darba attiecības.
            
            
               (7)Pamatojoties uz “Arrêté du Gouvernement de la Région de Bruxelles-Capitale de pouvoirs spéciaux n° 2020/019”
                  5
               , “Arrêté du Gouvernement de la Région de Bruxelles-Capitale de pouvoirs spéciaux n° 2020/030”
                  6
               , “Notification de la réunion du conseil des ministres du gouvernement de la région de Bruxelles-Capitale du jeudi 14 mai 2020”
                  7
               , “Besluit van de Vlaamse Regering van 20 maart 2020”
                  8
               , “Besluit van de Vlaamse Regering van 10 april 2020”
                  9
               , “Besluit van de Vlaamse Regering van 12 juni 2020”
                  10
               , “ Arrêté du Gouvernement de la Communauté française de pouvoirs spéciaux n° 4 du 23 avril 2020”
                  11
               , “Arrêté du Gouvernement de la Communauté française du 7 avril 2020”
                  12
               , “Arrêté ministériel portant exécution de l'arrêté du Gouvernement wallon du 20 mars 2020”
                  13
               , “ Arrêté du Gouvernement wallon du 19 juin”
                  14
               , “ Parlament der Deutschsprachigen Gemeinschaft, Corona-Krisendekret I vom 6. April 2020” un “Parlament der Deutschsprachigen Gemeinschaft, Corona-Krisendekret III vom 20. Juli 2020”, kā minēts Beļģijas 2020. gada 7. augusta pieteikumā, Beļģijas iestādes ir ieviesušas vairākas reģionālas shēmas, kas nodrošina ienākumu atbalstu pašnodarbinātām personām, vienas personas sabiedrībām un citiem darbiniekiem, kuri nekvalificējas cita veida ienākumu atbalstam. Jo īpaši kompensācijas prēmija uzņēmumiem un uzņēmējiem Briseles galvaspilsētas reģionā, traucējumu, kompensācijas un atbalsta prēmija Flandrijā un kompensācijas prēmija par uzņēmuma slēgšanu Valonijā sniedz vispārēju vienreizēju atbalstu uzņēmumiem un pašnodarbinātām personām, kurām bija jāpārtrauc darbība Covid-19 dēļ vai kuru apgrozījums ievērojami samazinājās. Ja pasākumi ir paredzēti plašākam saņēmēju lokam, ir pieprasītas tikai summas izdevumiem, kas saistīti ar atbalstu pašnodarbinātām personām un vienas personas sabiedrībām. Citi pasākumi (kompensācijas prēmija periodiska darba veicējiem Briseles galvaspilsētas reģionā, bērnudārzu subsīdija un subsīdijas kultūras darbiniekiem franču kopienā, apmācības pasākumi Valonijā, kultūras darbinieku un pašnodarbināto personu subsīdija un tūrisma operatoru subsīdija vāciski runājošajā kopienā) ir vērsti uz pašnodarbinātām personām un darba ņēmējiem, kuri nekvalificējas pagaidu bezdarba shēmai konkrētās nozarēs (kultūras un aprūpes nozare, apmācības pasākumi). Tā kā vāciski runājošās kopienas subsīdijas kultūras darbiniekiem un pašnodarbinātām personām sniedz aizdevumus, kurus var pārvērst dotācijās, lai izpildītu prasību, ka izdevumiem ir jābūt publiskiem, saskaņā ar Regulu (ES) 2020/672 būtu jāatbalsta tikai tie izdevumi, kas saistīti ar aizdevumiem, kuri ir pārvērsti dotācijās.
            
            
               (8)Visbeidzot, “Parlament der Deutschsprachigen Gemeinschaft, Corona-Krisendekret I vom 6. April 2020”
                  15
               , kā minēts Beļģijas 2020. gada 7. augusta pieteikumā, ieviesa pasākumus saistībā ar veselības aizsardzību vāciski runājošajā kopienā, kuri ietver mācības par higiēnas jautājumiem, aizsardzības materiālu nodrošināšanu dzīvokļu un aprūpes centriem, slimnīcām un medicīnas pakalpojumu sniedzējiem un informācijas kampaņas.
            
            
               (9)Beļģija atbilst Regulas (ES) 2020/672 3. pantā izklāstītajiem nosacījumiem finansiālās palīdzības pieprasīšanai. Beļģija ir sniegusi Komisijai atbilstošus pierādījumus par to, ka faktiskie un plānotie publiskie izdevumi no 2020. gada 1. februāra ir palielinājušies par 7 766 380 000 EUR sakarā ar valsts pasākumiem, kas veikti, lai novērstu Covid-19 uzliesmojuma sociālekonomisko ietekmi. Tas ir pēkšņs un būtisks pieaugums, jo gan jaunie pasākumi, gan esošo pasākumu paplašināšana aptver ievērojamu Beļģijas uzņēmumu un darbaspēka daļu. 
            
            
               (10)Komisija saskaņā ar Regulas (ES) 2020/672 6. pantu ir apspriedusies ar Beļģiju un pārbaudījusi faktisko un plānoto publisko izdevumu pēkšņo un būtisko pieaugumu, kas tieši saistīts ar saīsināta darba laika shēmām un līdzīgiem pasākumiem, kā arī ar pasākumu veselības jomā ieviešanu saistībā ar Covid-19, kā minēts 2020. gada 7. augusta pieprasījumā. 
            
            
               (11)Tādēļ būtu jāsniedz finansiāla palīdzība, lai palīdzētu Beļģijai novērst Covid-19 uzliesmojuma izraisīto smago ekonomisko traucējumu sociālekonomiskās sekas.
            
            
               (12)Šim lēmumam nebūtu jāskar to procedūru iznākums, kas var tikt veiktas saistībā ar iekšējā tirgus darbības traucējumiem, jo īpaši saskaņā ar LESD 107. un 108. pantu. Tas neatbrīvo dalībvalstis no prasības saskaņā ar LESD 108. pantu ziņot Komisijai par potenciālajiem valsts atbalsta gadījumiem.
            
            
               (13)Beļģijai būtu regulāri jāinformē Komisija par plānoto publisko izdevumu īstenošanu, lai Komisija varētu novērtēt, cik lielā mērā Beļģija ir izpildījusi minētos izdevumus.
            
            
               (14)Lēmums par finansiālās palīdzības sniegšanu ir pieņemts, ņemot vērā Beļģijas esošās un gaidāmās vajadzības, kā arī finansiālās palīdzības pieprasījumus saskaņā ar Regulu (ES) 2020/672, ko jau ir iesniegušas vai plāno iesniegt citas dalībvalstis, vienlaikus piemērojot vienlīdzīgas attieksmes, solidaritātes, samērīguma un pārredzamības principus,
            
         
         
            
               IR PIEŅĒMUSI ŠO LĒMUMU. 
            
            
               1. pants
            
            
               Beļģija atbilst Regulas (ES) 2020/672 3. pantā izklāstītajiem nosacījumiem. 
            
            
               2. pants
            
            
               1.Savienība piešķir Beļģijai aizdevumu, kura maksimālais apjoms ir 7 766 380 000 EUR. Maksimālais vidējais aizdevuma atmaksas termiņš ir 15 gadi.
            
            
               2.Ar šo lēmumu piešķirtās finansiālās palīdzības pieejamības periods ir 18 mēneši, sākot no pirmās dienas pēc šā lēmuma stāšanās spēkā. 
            
            
               3.Komisija piešķir Savienības finansiālo palīdzību Beļģijai ne vairāk kā astoņās daļās. Vienu daļu var izmaksāt vienā vai vairākos maksājumos. Pirmās daļas maksājumu dzēšanas termiņi var būt ilgāki nekā maksimālais vidējais dzēšanas termiņš, kas minēts 1. punktā. Šādos gadījumos turpmāko maksājumu dzēšanas termiņus nosaka tā, lai maksimālais vidējais dzēšanas termiņš, kas minēts 1. punktā, ir ievērots, tiklīdz visas daļas ir izmaksātas. 
            
            
               4.Pirmo daļu izmaksā pēc tam, kad stājies spēkā aizdevuma līgums, kas paredzēts Regulas (ES) 2020/672 8. panta 2. punktā.  
            
            
               5.Beļģija sedz Savienības finansējuma izmaksas, kas minētas Regulas (ES) 2020/672 4. pantā, par katru daļu un visas Savienības maksas, izmaksas un izdevumus, kas izriet no finansējuma. 
            
            
               6.Komisija lemj par daļu apmēru un izmaksāšanu, kā arī par maksājumu apmēru. 
            
            
               3. pants 
            
            
               Beļģija var finansēt šādus pasākumus:
            
            
               a) pagaidu bezdarba shēmu “chômage temporaire/tijdelijke werkloosheid”, ko paredz Arrêté royal du 30 mars 2020;
            
            
               b) ar Covid-19 saistīto ienākumu aizvietojuma shēmu pašnodarbinātām personām - “krīzes pārvarēšanas tiesības”, ko paredz Loi du 23 mars 2020; 
            
            
               c) Covid-19 bērna kopšanas atvaļinājumu, ko paredz Arrêté royal du 13 mai 2020 n° 23; 
            
            
               d) šādas reģionālās ienākumu atbalsta shēmas: 
            
            
               i)Briseles galvaspilsētas reģionā:
            
            
               –kompensācijas prēmiju uzņēmumiem, kā to paredz Arrêté du Gouvernement de la Région de Bruxelles-Capitale de pouvoirs spéciaux n° 2020/019, par to izdevumu daļu, kas saistīti ar atbalstu pašnodarbinātām personām un vienas personas sabiedrībām; 
            
            
               –kompensācijas prēmiju uzņēmējiem, kā to paredz Arrêté du Gouvernement de la Région de Bruxelles-Capitale de pouvoirs spéciaux n° 2020/030, tikai par to izdevumu daļu, kas saistīti ar atbalstu pašnodarbinātām personām un vienas personas sabiedrībām; 
            
            
               –kompensācijas prēmiju periodiska darba veicējiem, kā to paredz Notification de la réunion du conseil des ministres du gouvernement de la région de Bruxelles-Capitale du jeudi 14 mai 2020 23. punkts; 
            
         
         
            
               ii)Flandrijas reģionā:
            
            
               –traucējuma prēmiju, kā to paredz Besluit van de Vlaamse Regering van 20 maart 2020, par to izdevumu daļu, kas saistīti ar atbalstu pašnodarbinātām personām un vienas personas sabiedrībām; 
            
            
               –kompensācijas prēmiju, kā to paredz Besluit van de Vlaamse Regering van 10 april 2020, par to izdevumu daļu, kas saistīti ar atbalstu pašnodarbinātām personām un vienas personas sabiedrībām; 
            
            
               –atbalsta prēmiju, kā to paredz Besluit van de Vlaamse Regering van 12 juni 2020, par to izdevumu daļu, kas saistīti ar atbalstu pašnodarbinātām personām un vienas personas sabiedrībām; 
            
            
               iii)franciski runājošajā kopienā:
            
            
               –kultūras darbinieku subsīdiju, kā to paredz Arrêté du Gouvernement de la Communauté française de pouvoirs spéciaux n° 4 du 23 avril 2020;
            
            
               –bērnudārzu subsīdiju, kā to paredz Arrêté du Gouvernement de la Communauté française du 7 avril 2020, par to izdevumu daļu, kas saistīti ar atbalstu pašnodarbinātām personām un vienas personas sabiedrībām; 
            
            
               iv)Valonijas reģionā:
            
            
               –kompensācijas prēmiju par uzņēmuma slēgšanu, kā to paredz Arrêté du Gouvernement de la Communauté française du 20 avril 2020, par to izdevumu daļu, kas saistīti ar atbalstu pašnodarbinātām personām un vienas personas sabiedrībām; 
            
            
               –apmācības pasākumus, kā to paredz Arrêté du Gouvernement wallon du 19 juin;
            
            
               v)vāciski runājošajā kopienā:
            
            
               –subsīdijas kultūras darbiniekiem un pašnodarbinātām personām, kā to apredz Parlament der Deutschsprachigen Gemeinschaft, Corona-Krisendekret I vom 6. April 2020, Art. 7, par to izdevumu daļu, kas saistīti ar aizdevumiem, kas pārvērsti dotācijās; 
            
            
               –subsīdijas tūrisma operatoriem, kā to paredz Parlament der Deutschsprachigen Gemeinschaft, Corona-Krisendekret III vom 200. Juli 2020 4. pants, par to izdevumu daļu, kas saistīti ar atbalstu pašnodarbinātām personām un vienas personas sabiedrībām; 
            
            
               e) pasākumus veselības jomā vāciski runājošajā kopienā, kā to paredz Parlament der Deutschsprachigen Gemeinschaft, Corona-Krisendekret I vom 6. April 2020 7. pants.
            
            
               4. pants
            
            
               Beļģija informē Komisiju līdz [DATUMS: 6 mēneši pēc šā lēmuma publicēšanas dienas] un pēc tam ik pēc 6 mēnešiem par plānoto publisko izdevumu īstenošanu līdz brīdim, kad šie plānotie publiskie izdevumi ir pilnībā īstenoti.
            
            
               5. pants
            
            
               Šis lēmums ir adresēts Beļģijas Karalistei.
            
            
               6. pants
            
            
               Šo lēmumu publicē Eiropas Savienības Oficiālajā Vēstnesī. 
            
         
         
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        OV L 159, 20.5.2020., 1. lpp.
               
               
                  
                     (2)
                  
                        Arrêté royal du 30 mars 2020 visant à adapter les procédures dans le cadre du chômage temporaire dû au virus Covid-19 et à modifier l'article 10 de l'arrêté royal du 6 mai 2019 modifiant les articles 27, 51, 52bis, 58, 58/3 et 63 de l'arrêté royal du 25 novembre 1991 portant réglementation du chômage et insérant les articles 36sexies, 63bis et 124bis dans le même arrêté.
               
               
                  
                     (3)
                  
                        Loi du 23 mars 2020 modifiant la loi du 22 décembre 2016 instaurant un droit passerelle en faveur des travailleurs indépendants et introduisant les mesures temporaires dans le cadre du COVID-19 en faveur des travailleurs indépendants.
               
               
                  
                     (4)
                  
                        Arrêté royal du 13 mai 2020 n° 23 pris en exécution de l'article 5, § 1, 5°, de la loi du 27 mars 2020 accordant des pouvoirs au Roi afin de prendre des mesures dans la lutte contre la propagation du coronavirus COVID-19 (II) visant le congé parental corona.
               
               
                  
                     (5)
                  
                        Arrêté du Gouvernement de la Région de Bruxelles-Capitale de pouvoirs spéciaux n° 2020/019 modifiant l’arrêté de pouvoirs spéciaux n° 2020/013 du 7 avril 2020 relatif à une aide en vue de l’indemnisation des entreprises affectées par les mesures d’urgence pour limiter la propagation du coronavirus.
               
               
                  
                     (6)
                  
                        Arrêté du Gouvernement de la Région de Bruxelles-Capitale de pouvoirs spéciaux n° 2020/030 relatif à l’aide aux entreprises qui subissent une baisse d’activité en raison de la crise sanitaire du COVID−19.
               
               
                  
                     (7)
                  
                        Notification de la reunion du conseil des ministres du gouvernement de la région de Bruxelles-Capitale du jeudi 14 mai 2020 point 23 - Mesures de soutien d’urgence au secteur créatif et culturel bruxellois suite à la crise COVID-19.
               
               
                  
                     (8)
                  
                        Besluit van de Vlaamse Regering van 20 maart 2020 tot toekenning van steun aan ondernemingen die verplicht moeten sluiten ten gevolge van de maatregelen genomen door de Nationale Veiligheidsraad vanaf 12 maart 2020 inzake het coronavirus.
               
               
                  
                     (9)
                  
                        Besluit van de Vlaamse Regering van 10 april 2020 tot toekenning van steun aan ondernemingen die een omzetdaling hebben ten gevolge van de exploitatiebeperkingen opgelegd door de maatregelen genomen door de Nationale Veiligheidsraad vanaf 12 maart 2020 inzake het coronavirus.
               
               
                  
                     (10)
                  
                        Besluit van de Vlaamse Regering van 12 juni 2020 tot toekenning van steun aan ondernemingen die een omzetdaling hebben ondanks de versoepelde coronavirusmaatregelen, tot wijziging van de artikelen 1, 9 en 11 van het besluit van de Vlaamse Regering van 10 april 2020 tot toekenning van steun aan ondernemingen die een omzetdaling hebben ten gevolge van de exploitatiebeperkingen opgelegd door de maatregelen genomen door de Nationale Veiligheidsraad vanaf 12 maart 2020 inzake het coronavirus, en tot wijziging van de artikelen 1, 6, 9 en 12 van het besluit van de Vlaamse Regering van 20 maart 2020 tot toekenning van steun aan ondernemingen die verplicht moeten sluiten ten gevolge van de maatregelen genomen door de Nationale Veiligheidsraad vanaf 12 maart 2020 inzake het coronavirus.
               
               
                  
                     (11)
                  
                        Arrêté du Gouvernement de la Communauté française de pouvoirs spéciaux n° 4 du 23 avril 2020 relatif au soutien du secteur culturel dans le cadre de la crise sanitaire du COVID-19.
               
               
                  
                     (12)
                  
                        Arrêté du Gouvernement de la Communauté française du 7 avril 2020 relatif au soutien des milieux d’accueil dans le cadre de la crise sanitaire du COVID-19.
               
               
                  
                     (13)
                  
                        Arrêté ministériel portant exécution de l'arrêté du Gouvernement wallon du 20 mars 2020 relatif à l'octroi d'indemnités compensatoires dans le cadre des mesures contre le coronavirus COVID-19 and Arrêté du Gouvernement wallon relatif à l'octroi d'indemnités compensatoires dans le cadre des mesures contre le coronavirus COVID-19.
               
               
                  
                     (14)
                  
                        Arrêté du Gouvernement wallon du 19 juin portant des dispositions diverses relatives aux formateurs et au subventionnement des activités de formation des centres de formation du réseau IFAPME.
               
               
                  
                     (15)
                  
                        Parlament der Deutschsprachigen Gemeinschaft, Corona-Krisendekret I vom 6. April 2020.